Тхак1ом щыгъыныр къытхыхьэ зыхъук1э шэк1ыр зыфэдэр, шъоу и1эр, тхыпхъэу зэрэзэхэлъыр — зэк1э зи химыгъэзэу къырые1отык1ы. Деталь пэпчъ зы ц1ыф шэн горэ къырхегъэщы. Гущы1эм пае, Нафсэт ипалътэу пшъап1э хэдык1ыгъэ къэгъэгъэ ц1ык1ухэм къагъэлъагъо адрэ пшъашъэмэ зэрафэмыдэр, джырэ дунаим иц1ыфэу зэрэщытыр. «Ипалътэу пшъап1э фиалкэ къэгъэгъэ 1эрам ц1ык1у... ек1оу хэдык1ыгъэу телъ». /Т. 1, с.21 /.